Ajutise Valitsuse määrus riigikassa-tähtede väljaandmise kohta
§ 1. Et rahamärkide puudust kõrvaldada, antakse rahaministeriumile õigus riigikassa-tähti välja anda.

Märkus: Igakordse emisjoni suuruse määrab kindlaks Ajutine Valitsus ja annab sellest avalikult “Riigi Teatajas” teada.

§ 2. Riigikassa-tähed antakse välja markades ja pennides, 5-, 10-, 20- ja 50-pennilistes ja 1-, 3-, 5-, 10-, 25-, 50-, 100- ja 500-margalistes kopürides, rahaministri poolt kinnitatud mustrite järele.

§ 3. Riigikassa-tähed on kogu Eesti Vabariigi piirides seaduslikuks maksuabinõuks ja nende vahekord teiste maal liikuvate rahamärkidega määratakse järgmiselt kindlaks: 1-margaline riigikassa-täht on sama palju, kui 1 Ida mark, ehk 50 Ida kopikat ― 1 Saksa mark.

§ 4. Riigikassa-tähtede eest vastutab Eesti riik kogu oma varanduste ja sissetulekutega.

§ 5. Riigikassa-tähtede järeltegemine ehk võltsimine, niisama kui järeltehtud ehk võltsitud kassa-tähtede laialilaotamine on karistatav kõigi õiguste kaotamisega ja sunnitööga kuni 8 aastani.

§ 6. Katkirebitud ehk muul viisil rikutud riigikassa-tähed vahetatakse ümber tervete vastu ainult siis, kui terveks jäänud osadest selgesti kassa-tähe esialgne väärtus näha on ja kui need osad mitte alla ¾ tema esialgsest suurusest ei ole.

Tallinnas, 9. dets. 1918. a.

Peaminister: K. Päts.

Rahaminister: J. Kukk.

Ajutise Valitsuse asjade valitseja k. t.: Th. Käärik.

1918
Riigi Teataja